CELEX: 31995D0533
Language: el
Date: 1995-12-01 00:00:00
Title: 95/533/ΕΚ: Απόφαση της Επιτροπής, της 1ης Δεκεμβρίου 1995, για τη θέσπιση των κριτηρίων απονομής του κοινοτικού οικολογικού σήματος στους ηλεκτρικούς λαμπτήρες απλής απολήξεως (Κείμενο που παρουσιάζει ενδιαφέρον για τον ΕΟΧ)

Avis juridique important

|

31995D0533

95/533/ΕΚ: Απόφαση της Επιτροπής, της 1ης Δεκεμβρίου 1995, για τη θέσπιση των κριτηρίων απονομής του κοινοτικού οικολογικού σήματος στους ηλεκτρικούς λαμπτήρες απλής απολήξεως (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 302 της 15/12/1995 σ. 0042 - 0044

ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Δεκεμβρίου 1995 για τη θέσπιση των κριτηρίων απονομής του κοινοτικού οικολογικού σήματος στους ηλεκτρικούς λαμπτήρες απλής απολήξεως (Κείμενο που παρουσιάζει ενδιαφέρον για τον ΕΟΧ) (95/533/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 880/92 του Συμβουλίου της 23ης Μαρτίου 1992 για το κοινοτικό σύστημα απονομής οικολογικού σήματος (1), και ιδίως το άρθρο 5 παράγραφος 1 δεύτερο εδάφιο,Εκτιμώντας:ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι προϋποθέσεις απονομής του κοινοτικού οικολογικού σήματος καθορίζονται κατά κατηγορία προϊόντων 7ότι το άρθρο 10 παράγραφος 2 του κανονισμού (ΕΟΚ) αριθ. 880/92 ορίζει ότι οι οικολογικές επιδόσεις κάθε προϊόντος αξιολογούνται με βάση τα ειδικά κριτήρια που έχουν καθοριστεί για συγκεκριμένες κατηγορίες προϊόντων 7ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή ζήτησε τη γνώμη των κυριότερων ομάδων ενδιαφερομένων στο πλαίσιο ενός γνωμοδοτικού σώματος 7ότι τα μέτρα που καθορίζονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 7 του κανονισμού (ΕΟΚ) αριθ. 880/92,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Ως κατηγορία προϊόντων «ηλεκτρικοί λαμπτήρες απλής απολήξεως» νοούνται:«όλοι οι ηλεκτρικοί λαμπτήρες που παρέχουν φωτισμό γενικής χρήσεως και είναι εφοδιασμένοι με έναν μόνο κάλυκα τύπου μπαγιονέτας ή κοχλία ή ακιδωτό. Οι λαμπτήρες πρέπει να μπορούν να συνδεθούν με το δημόσιο δίκτυο ηλεκτρικής ενέργειας και να διατίθενται προς πώληση στο κοινό».Άρθρο 2 Οι οικολογικές επιδόσεις και η καταλληλότητα για χρήση της κατηγορίας προϊόντων που ορίζεται στο άρθρο 1, αξιολογούνται με βάση τα ειδικά οικολογικά κριτήρια και κριτήρια επιδόσεων που καθορίζονται στο παράρτημα.Άρθρο 3 Ο ορισμός της κατηγορίας προϊόντων και τα καθοριζόμενα κριτήρια ισχύουν για τρία έτη από την ημερομηνία κατά την οποία η παρούσα απόφαση παράγει αποτελέσματα.Άρθρο 4 Για διοικητικούς σκοπούς, ο κωδικός αριθμός της κατηγορίας αυτής προϊόντων είναι «008».Άρθρο 5 Η παρούσα απόφαση απευθύνεται στα κράτη μέλη.Βρυξέλλες, 1 Δεκεμβρίου 1995.Για την ΕπιτροπήRitt BJERREGAARDΜέλος της Επιτροπής(1) ΕΕ αριθ. L 99 της 11. 4. 1992, σ. 1.ΠΑΡΑΡΤΗΜΑ Α. ΟΙΚΟΛΟΓΙΚΑ ΚΡΙΤΗΡΙΑ Για να απονεμηθεί οικολογικό σήμα σε έναν ηλεκτρικό λαμπτήρα, πρέπει να πληρούνται όλα τα κριτήρια που αναφέρονται λεπτομερώς παρακάτω.Κριτήριο αριθ. 1: Ενεργητική αποδοτικότηταΤο κριτήριο αυτό καθορίζεται σε συνάρτηση με την ηλεκτρική ισχύ που καταναλώνεται.Η φωτεινή απόδοση του λαμπτήρα πρέπει να είναι ίση προς τις ακόλουθες τιμές ή μεγαλύτερη:>ΘΕΣΗ ΠΗΝΑΚΑ>Κριτήριο αριθ. 2: ΥδράργυροςΟι λυχνίες πρέπει να μην περιέχουν περισσότερο από 10 mg υδραργύρου ανά λυχνία ούτε περισσότερο από 1,4 mg υδραργύρου ανά mιgalumen/hr φωτεινής ενέργειας.Η περιεκτικότητα σε υδράργυρο θα πρέπει να ελέγχεται με τη μέθοδο που περιγράφεται στο προσάρτημα της παρούσας απόφασης.Κριτήριο αριθ. 3: Συσκευασία (1)Δεν πρέπει να χρησιμοποιούνται πολυστρωματικά (επικολλητά) υλικά ούτε σύμμεικτα πλαστικά υλικά. Όλες οι συσκευασίες από χαρτόνι πρέπει να περιέχουν ανακυκλωμένα υλικά σε αναλογία τουλάχιστον 65 % (κατά βάρος).Β. ΚΡΙΤΗΡΙΑ ΚΑΤΑΛΛΗΛΟΤΗΤΑΣ ΓΙΑ ΧΡΗΣΗ Κριτήριο αριθ. 4: Ενημέρωση σχετικά με το προϊόνi) Λειτουργία σε χαμηλές θερμοκρασίεςΟι λαμπτήρες των οποίων η λειτουργία επηρεάζεται αρνητικά από τις χαμηλές θερμοκρασίες, πρέπει να επισημαίνονται κατά τρόπο ώστε να εμφαίνεται ότι δεν είναι κατάλληλοι για χρήση σε εξωτερικούς χώρους σε θερμοκρασίες κάτω του 0° C.ii) Ροοστατικοί διακόπτεςΟι λαμπτήρες που δεν λειτουργούν με ροοστατικό διακόπτη πρέπει να φέρουν σχετική ετικέτα.iii) Μέγεθος και σχήμαΣτην περίπτωση των λαμπτήρων φθορισμού μικρών διαστάσεων, θα πρέπει να χρησιμοποιείται σχηματική εικόνα που να δείχνει τις διαφορές στο σχήμα και στο μέγεθός τους σε σύγκριση με τους συμβατικούς λαμπτήρες πυρακτώσεως.iv) Τελική διάθεσηΣτη συσκευασία αναγράφονται πληροφορίες (με τη βοήθεια σχηματικής εικόνας ή με άλλο τρόπο) που εφιστούν την προσοχή στις κατάλληλες συνθήκες τελικής διάθεσης.Κριτήριο αριθ. 5: Διάρκεια ζωήςΗ προβλεπόμενη διάρκεια ζωής πρέπει να είναι &ge; 8 000 ώρες.Ανάλογα με τον τύπο του λαμπτήρα, εφαρμόζεται η καταλληλότερη μεταξύ των μεθόδων δοκιμής IEC 64, IEC 357, IEC 901 και IEC 969. Στην περίπτωση των λαμπτήρων που καλύπτονται από τη μέθοδο IEC 969, εάν δεν έχει ολοκληρωθεί η δοκιμή διάρκειας ζωής, γίνεται δεκτή η πρακτική διάρκεια ζωής, που δηλώνεται από τον κατασκευαστή στη συσκευασία, μέχρι να ληφθεί το αποτέλεσμα της δοκιμής. Το αποτέλεσμα της δοκιμής διάρκειας ζωής IEC 969 πρέπει να γνωστοποιείται στον αρμόδιο φορέα αμέσως μόλις είναι διαθέσιμο και, οπωσδήποτε, εντός 18 μηνών το αργότερο από την ημερομηνία υποβολής της αίτησης για την απονομή οικολογικού σήματος.Προσάρτημα ΜΕΘΟΔΟΣ ΓΙΑ ΤΟΝ ΕΛΕΓΧΟ ΤΗΣ ΠΕΡΙΕΚΤΙΚΟΤΗΤΑΣ ΣΕ ΥΔΡΑΡΓΥΡΟ Πρώτα αποσυνδέεται το τόξο από το πλαστικό περίβλημά του και τα συνδεδεμένα ηλεκτρονικά στοιχεία. Τα συνδεδεμένα ηλεκτρόδια κόβονται σε ένα σημείο όσο το δυνατόν πλησιέστερο προς το γυάλινο δοχείο. Το τόξο τοποθετείται σε παχύτοιχη πλαστική φιάλη κατάλληλου μεγέθους με βιδωτό πώμα, στην οποία προστίθενται ένα σφαιρίδιο από πορσελάνη διαμέτρου 1 ίντσας και 25 ml πυκνού νιτρικού οξέος (70 %) μεγάλης καθαρότητας. Η φιάλη πωματίζεται και ανακινείται για λίγα λεπτά, ώστε το τόξο να μετατραπεί σε λεπτά σωματίδια, ενώ κατά διαστήματα χαλαρώνεται το πώμα για να αποφευχθεί κάθε ενδεχόμενο υπερπίεσης. Το περιεχόμενο της φιάλης αφήνεται να αντιδράσει για 30 λεπτά υπό περιοδική ανάδευση.Εν συνεχεία, το περιεχόμενο της φιάλης διηθείται σε χάρτινο ηθμό ανθεκτικό στα οξέα και το διήθημα συλλέγεται σε ογκομετρική φιάλη των 100 ml. Προστίθεται κατόπιν στη φιάλη κατάλληλη ποσότητα διχρωμικού καλίου, ώστε η τελική συγκέντρωση του διαλύματος σε χρώμιο να είναι 1 000 ppm, και συμπληρώνεται ο όγκος της φιάλης μέχρι τη χαραγή με καθαρό νερό.Παρασκευάζονται αντίστοιχα πρότυπα διαλύματα που να καλύπτουν την κλίμακα συγκεντρώσεων έως 200 ppm υδραργύρου. Τα διαλύματα υποβάλλονται σε ανάλυση με φασματοφωτομετρία ατομικής απορρόφησης σε μήκος κύματος 253,7 nm με διόρθωση της ακτινοβολίας υποβάθρου. Από τα αποτελέσματα που προκύπτουν και με γνωστό τον όγκο του διαλύματος, υπολογίζεται η αρχική περιεκτικότητα του ηλεκτρικού λαμπτήρα σε υδράργυρο.Ο αρμόδιος φορέας δύναται να εγκρίνει προσαρμογές των λεπτομερειών της μεθόδου δοκιμής, εάν αυτές είναι απαραίτητες για τεχνικούς λόγους.(1) Το κριτήριο αυτό είναι προσωρινό, μέχρι να υιοθετηθεί γενική προσέγγιση για την προσθήκη παραμέτρων σχετικών με τη συσκευασία στα οικολογικά κριτήρια.